Man vas na moord op vriendFoto: SAPD/Facebook Konst. Sibusiso Chauke, woordvoerder van die polisie, het gesê die 51-jarige man is vroeg Sondagoggend in Orlando-Oos in Soweto in hegtenis geneem. Volgens Chauke het die twee mans Saterdagaand gekuier toe hulle in ŉ argument betrokke geraak het. Die verdagte het glo sy vriend met ŉ mes in die bolyf gesteek. Hy is op die toneel dood. Ooggetuies het die polisie ontbied en die man is in hegtenis geneem. Chauke het gesê die verdagte sal Dinsdag in die Protea-landdroshof verskyn op aanklag van moord.